Netværksspecialist til Defence, Systematic A/S | it-jobbank
Netværksspecialist til Defence
Er du motiveret for at udvikle netværksstruktur, der bliver brugt til redningsaktioner i de danske farvande? Og har du drivkraften til at varetage hands on-opgaver i operationsrummet? Så har vi jobbet til dig.
Du skaber sikkerhed i de danske farvande
Som netværksspecialist i Defence er du en vigtig spiller for vores maritime command & control-system, som kunden, the Royal Danish Navy, bruger operativt hver dag. Systemet giver et overblik, så den danske flåde kan koordinere redningsindsatser til søs. Med dit arbejde er du derfor med til at holde Danmarks maritime beredskab kørende. Du udvikler, drifter og opdaterer server- samt netværksstrukturen i systemet og sørger for, at data bliver samlet på de rigtige servere og netværk. Det er din fornemste opgave at sikre, at systemet understøtter kundens behov i praksis og lever op til den aftalte standard. Du får rig mulighed for at sætte dit præg på netværksstrukturen og de tekniske områder, du arbejder med. I det daglige arbejde bliver du en del af et agilt team på 10 personer, som du kan sparre med hver dag.
Udover det konkrete projekt vil du have mulighed for at bruge dine kompetencer på andre Defence-projekter. Her vil du modtage uddannelse, så du i samarbejde med erfarne kolleger er klædt på til nye udfordringer.
Du vil kaste dig over disse opgaver:
Daglig drift og vedligehold af Cisco-netværksudstyr på vores netværk
Second level-support på netværket
Løbende dokumentation af netværksstruktur
Foreslå og selv planlægge forbedringer til netværksstrukturen.
Hvis du har interesse for det, har du mulighed for at komme helt tæt på kunden og arbejde til søs on-site hos kunden.
Optimale udviklingsmuligheder
Ved Systematic har vi en passion for at lave de stærkeste løsninger til kunderne. Derfor arbejder vi med CMMI og de bedste aspekter af Scrum, Lean samt ITIL. Vi udfordrer hinanden, vores arbejdsprocesser og teknologier, så vi altid er på forkant med udviklingen. Det betyder for dig, at vi prioriterer din faglige og personlige udvikling. Du har mulighed for at vokse i jobbet, modtage uddannelse og på sigt få endnu mere ansvar i en senior rolle. Samtidigt prioriterer vi en fornuftig balance mellem arbejds- og privatliv, hvor du langt hen ad vejen selv kan planlægge din arbejdstid. Du kan se frem til den en spændende hverdag, hvor tæt samarbejde med kolleger i verdensklasse er centralt for at sikre, at vi gør en forskel.
Proaktiv og kundevendt
Vi forestiller os, at du har en relevant it-faglig baggrund eller har opnået dine faglige kompetencer på anden vis. Du har minimum tre års praktisk erfaring med at drifte og vedligeholde Cisco-netværk samt ASA-firewalls. Eksempelvis er du udekørende konsulent, der drømmer om en mere stabil arbejdsdag og kolleger at sparre med.
Desuden kendetegner det dig, at du:
Har fokus på kvalitet og holdbare løsninger
Forstår at formidle tekniske løsninger til kolleger og kunder, der ikke er eksperter på netværk
Er struktureret, selvkørende og motiveres af at planlægge din egen arbejdsdag
Kan balancere drift og udvikling i en dynamisk hverdag i samråd med kolleger
Trives med at nørkle med tekniske løsninger
Har en CCNA eller CCNP-certificering eller har kompetencer på tilsvarende niveau
Har lysten til at udvikle dig selv og på sigt indtage en rolle på senior niveau.
Det er et plus, men ikke et krav, hvis du har kendskab til Windows-serverprodukterne.
Endeligt taler og skriver du flydende dansk.
Vi arbejder med sikkerhedsklassificerede projekter, og derfor skal du som medarbejder i Systematic sikkerhedsgodkendes. Læs mere HER.
Du er altid velkommen til at kontakte os på tlf. +45 89 43 20 00 og spørge efter Søren Vorgod, Senior Project Manager. Vi behandler ansøgninger løbende, da vi ønsker at besætte stillingen hurtigst muligt. Arbejdsstedet er i Karup. Vi glæder os til at høre fra dig.
Siden vi skrev vores første linje kode i 1985, er det privatejede Systematic A/S vokset til et internationalt softwarehus med over 1000 kollegaer med 27 forskellige nationaliteter, fordelt på kontorer i 11 lande og med kunder verden over. Vores mål er enkelt: At forbedre verden med exceptionel software. Vi leverer software og systemløsninger til kunder inden for den offentlige sektor, sundhedssektoren, forsvaret, politiet, finanssektoren og serviceerhverv, og der er over 1.000.000 brugere rundt om i verden. Vi arbejder på et fundament af tillid, hvor vi har frihed og ansvar til at træffe beslutninger i vores hverdag. Vi brænder for at gøre en forskel, og vi tør udfordre teknologien, hinanden og os selv. Som nyansat i Systematic bliver du budt velkommen af hjælpsomme kolleger, og du kan se frem til både mentorordning og al den støtte, du har brug for. Det er sammen, vi kan udvikle og indfri dit potentiale og gøre Systematic endnu bedre.
Publiceret: 20. februar 2019
Seniorudvikler til Healthcare
Softwareudviklere til Systematic – gerne nyuddannede
Kundevendt it-arkitekt til Consulting
Udvikler til avanceret sundhedsprodukt i vækst
Incident Manager til patientjournal i vækst
Erfaren netværksspecialist – København Netværksspecialist til IT-Forsyningen – Farum Network Specialist with a Global Outlook – Hedehusene Senior projektleder til Healthcare – Aarhus Udvikler til avanceret sundhedsprodukt i vækst – Aarhus